કોચી, 7 ઑગસ્ટઃ ગુજરાત સહિત દેશ ભરમાં વરસાદી માહોલ છવાયો છે. દેશના વિવિધ ભાગોમાં ભારે વરસાદના પગલે પૂર જેવી સ્થિતિનું નિર્માણ છેલ્લા કેટલાક સમયથી જોવા મળી રહ્યું છે. આ માહોલથી કેરળ પણ બચી શક્યું નથી. કેરળમાં પડેલા ભારે વરસાદના પગલે અનેક વિસ્તારોમાં પાણી ભરાઇ ગયા હોવાના અહેવાલ સાપડ્યાં છે. કેરળમાં ભારે વરસાદના પગલે 14 લોકોએ પોતાનો જીવ ગુમાવ્યો હોવના અહેવાલ પણ મળ્યા છે. તેમજ સોમવારથી અત્યારસુધીમાં 126 જેટલી ફ્લાઇટને વરસાદના કારણે રદ કરી દેવામાં આવી છે. તેમજ 11 હજાર જેટલા લોકોને વરસાદની માઠી અસર પહોંચી હોવાનું પણ જાણવા મળ્યું છે.